Румяна Каменска-Донкова
На третия брат

chitanka.info

Трима братя плода златен пазили

от триглавата страшна ламя…

Тази приказка баба разказваше,

продължавах я често в съня.

В суетнята си дните отвлякоха

на вълшебствата мъдрия свят,

но в съня ми все още понякога

появява се третият брат.

Идва той и усмихва се царствено:

— Искай, в твоята власт съм сега,

на дворците огромни богатствата

или свят, дето няма тъга.

— Не, юначе, за друго потребен си

в тези делнично правилни дни.

Над света на компютри и ребуси

като приказен страж застани.

Подари ни запаса си, целия

от спасените златни зрънца.

Семената на трудната смелост

нека стигнат за всички сърца.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.